title: Tobalar
text: Os tobalar (en tobalar Тоъфа) habitan a rechión d'Irkutsk en a part oriental d'a Federación Rusa, en as costeras orientals d'os Monts Sayan chunto a los ríos Uda, Iya y os afluents de l'Obi. Son poco més de 1000 individuos, seguntes o censo de 1989 yeran 731 individuos. Charran una luenga turquica y yeran dica fa poco animistas.
  
  Luenga 
  Ye pareixito a l'idioma tubán, (y considerato por bells autors un dialecto d'o tubán), as autoridatz sovieticas no li daron a categoría d'idioma escrito ni alfabeto. D'alcuerdo con V Rassadin a fonetica de l'idioma tobalar representa l'adaptación d'una luenga turquica a lo sistema fonetico yeniseico. Tamién s'ha quiesto veyer en l'idioma tobalar tamién bi ha una influencia samoyeda.
  
  Historia 
  Son orichinarios d'os Monts Sayan, on yeran criadors de renos y cazataires nomadas. V. Rassadin establió en 1969 que os antipasaus d'os tobalars debioron estar parlants d'una luenga yeniseica como a d'os actuals ketz que se turquizoron entre os sieglos VI y VIII.
  
  O suyo territorio fue colonizato en a epoca d'a colectivización sovietica y los forzoron a estar agricultors. Os rusos los denominaban antigament caragasi.
  
  Bibliografía 
    Margus Kolga et al, The red book of the peoples of the Russian Empire.
    Gonen, Amiram. Diccionario de los pueblos del mundo. Editorial Anaya, 1996. ISBN 978-8479793500.
    Bosch Gimpera, Pedro et al.: Las razas humanas Tomo II. Ed. Instituto Gallach. Barcelona 1962.
  
  Pueblos turquicos
  Etnias de Rusia